Dariusz Pacak

Dariusz Pacak (* 19. december 1962, Lodž, Poľsko) je poľský básnik.

 Životopis 

Narodil sa v meste Lodži v Poľsku. Pochádza z učiteľskej rodiny. Vzdelanie získal na strednej škole E. Sczanieckiej v Lodži. Žil vo Frankfurte nad Mohanom, v New Yorku a na Floride. Vyštudoval Hudobnú akadémiu vo Vroclave, v súčasnosti žije vo Viedni. Jeho umelecký rast v „učňovských rokoch“ ovplyvnili osobnosti: poľský básnik Zbigniew Dominiak, keď pôsobil ako člen skupiny mladých rozhnevaných básnikov Viadukt, dramatik Aleksander Benczak a operný spevák Roman Werliński. V prvej polovici 80. rokov prijal ponuku na stáž v divadle Labolatorium Jerzega Grotowského, organizovanú Markom Musiałom, pokračovateľom divadla Źródeł v Brzezinci pri Wroclavi. 

Jeho ďalším záujmom je štúdium spevu a drámy, ktoré rozvíjal v Židovskom národnom divadle E. Rachel-Kamińskiej vo Varšave, v akadémiach v Krakove, Katoviciach, Vroclave. Absolvoval postgraduálne štúdium na Hochschule für Musik und darstellende Kunst vo Viedni.  

Pri hľadaní jeho osobného rozvoja ho možno vidieť vo všetkých kútoch sveta; v Amerike, od Niagarských vodopádov po Floridu, ako aj v kaňonoch, indiánskych rezerváciách, púšťach a planinách Kalifornie, Arizony, Utahu, Nevady a Kolorada, na ostrovoch Aljašky, v Kanadskej divočine, v posvätných vrchoch Tibetu a Číny, budhistických chrámoch Južnej Kórei, v Taroku a Sun Moon Lake okolo Taiwanu, na Cejlóne, v púšťach Namíbie a Kalahari, hornatom Lesotho, na safari, pri putovaní po Južnej Afrike, kde sa zoznámil so Suazi, regiónom postihnutým maláriou na hranici s Mozambikom, križujúceho stepi Mongolska alebo Back Waters Arabského mora a čajové plantáže vo vrchoch Kerala aj Tamiladu v Indii.

Je štipendistom Ministerstva kultúry a umení vo Varšave a Ministerstva výskumu a vedy vo Viedni (1997). Člen niekoľkých literárnych organizácií, medzi nimi Zväz poľských spisovateľov v zahraničí (Union of Polish Writers Abroad, London), World Academy of Arts & Culture (USA), Poetas del Mundo (Čile). 

 Tvorba 

Dariusz Pacak je aktívnym veľvyslancom poézie medzi Východom a Západom v hľadaní pravdy a posolstva prostredníctvom kultúrneho vnútra, zúčastňujúc sa početných kongresov poézie v Amerike, Európe, Ázii, medzi nimi: Brusel 2001, Varšava 2001, Washington D. C. 2002, Taipei 2003, Viedeň 2004, Seoul 2004, Los Angeles 2005, Tai-an 2005, Ulaanbaatar 2006, Štokholm 2006, Chennai 2007, Viedeň 2008. Svoju tvorbu tiež prezentoval na autorských stretnutiach v Poľsku (okrem iného na Univerzite Adama Mickiewicza, Poznaň 2004), Čechách (okrem iného v kaviarni Pod Pegasom, Jablonkov 2002), Rakúsku (okrem iného v Poľskej akadémii vied, Viedeň 2004; vo Wienzeile Zentrale, Viedeň 2005).

Je držiteľ ocenení za spev, okrem iného Duszniki Zdrój 1996, a poéziu, medzi nimi Varšava 2001, Washington D. C. 2002, Viedeň 2004, Los Angeles 2005, Tai-an 2005, Opoczno 2008.

Jeho verše boli preložené do angličtiny, nemčiny, čínštiny, češtiny, slovenčiny (Juraj Kuniak), jazyka hindí, kórejčiny a publikované v 40 svetových antológiách, napríklad The Best Poems & Poets (USA, 2003), Theatre of The Mind (London-Paris-New York, 2003), World Poetry Collection (Taiwan, 2003), Literatur der Literaten (Horitschon-Vienna-München, 2004), Natural Modernism (Korea 2004), Sprachsprünge-Das Buch zum Literaturpreis Schreiben zwischen den Kulturen 2004 (Austria, 2004), Harmony (New York – Seoul, 2004), Contemporary Writers of Poland (USA, 2005), World Poetry of the XXVI WCP (Mongolia, 2006), Polska Poetów (Poland, 2007), Bibliothek Deutschsprachiger Gedichte-XI (Nemecko, 2008).

V literárnych časopisoch umiestnil okolo 100 básnických publikácií a esejí, napríklad: Pamiętnik Literacki (Veľká Británia), Slovak PEN News, Slovenské pohľady, Literárny týždenník (Slovensko), Poems of The World (USA), The Chinese Poetry International, The World Poets Quarterly (China), ARS-International Journal of Poetry, Translation & Art (Švédsko), Wienzeile - Supranationales Magazin Für Literatur, Kunst & Politik (Rakúsko), The Moon Light of Corea, The International Literary Art Magazine (Južná Kórea), GUNU - International Poetry, Culture & Literature (Mongolsko), Chien Kun Poetry (Taiwan), Alternativa Plus, Literatura Umĕní Kritika Historie, Zwrot (Česko), Metafora, Akant (Poľsko), Jutrzenka (Moldavsko).

 Dielo 
 Poézia 

2001 – Ptaki Emanacji (Krakov)
2003 – W Podruzgotanym Ciągu (Poznaň) 
2004 – Dom Złotego Runa / Das Haus des goldenen Vlieses (Poznaň, bilingválne: poľsky a nemecky)
2006 – Dojrzałość / The Seasons (vyšla súčasne v Štokholme, New Yorku a Moskve, bilingválne: poľsky a anglicky)

 Dokumenty o autorovi 

 Polskie Radio Warszawa PR I – Heine, E.: Notatnik Kulturalny, 14  czerwca 2003
 Polskie Radio Katowice 102,2 MHz – Pacula,W.: Znani i Nieznani – Wiedeński Baryton, 19 czerwca 2003
 Polskie Radio Warszawa PR I – Heine, E.: Z Polską w Sercu, 19 czerwca 2003
 Polskie Radio Łódź – Kolasa, A.: Muzyczne Pejzaże, 18 stycznia 2004
 Polskie Radio Warszawa PR I – Heine, E.: Notatnik Kulturalny, 31 Stycznia 2004

 Literatúra 

 Slovak PEN News
 Kultúra
 Ars Interpres Publications
 AIP The Seasonsl
 Poetas del mundo
 Poetas del mundo Europa
 Lamelli
 Wienzeile 
 Polacy w Austrii – Słownik Biograficzny, Wydawnictwo Czelej, 1999 ( Lublin, Poľsko), s.83
 Dictionary of International Poets, The Moon Light of Corea Co. LTD, 2004 (Seoul, Južná Kórea), s. 720
 Miązek, B.: Przygoda z Książką – wybór szkiców i recenzji o poezji i prozie., Wrocławskie Wydawnictwo Oświatowe, 2004 (Wroclav, Poľsko), s. 253
 Marsching, M.: So wie eine Rose nicht daran denkt, für wen sie duftet... In: Sprachsprünge, Edition Exil, 2004 (Viedeň, Rakúsko), s. 252
 Encyklopedia Polskiej Emigracji i Polonii, Oficyna Wydawnicza Kucharski, 2003/2005 (Toruň, Poľsko) Tom 4, s. 491
 Miązek, B.: Poezja polska nad Dunajem Anno Domini 2008. In: Między Ślaskiem a Wiedniem – Księga Jubileuszowa z okazji 60. urodzin prof. dr. hab. Krzysztofa Kuczyńskiego, Wydawnictwo Naukowe Państwowej Wyższej Szkoły Zawodowej, 2008 (Płock, Poľsko), s. 662  
 Słowiaczek, M.: Sztuka jest posłannictwem. In: Zwrot – Miesięcznik Społ.-Kult. Polskiego Związku Kulturalno-Oświatowego w Republice  Czeskiej  4/2002 (Český Štetín)
 Franczak, St.: Sny o Godocie. In: Forum Myśli Wolnej-Krakowski Magazyn Racjonalistów,  14/15/2002/2003 (Krakov, Poľsko)
 Red.: Słownik Pisarzy Polskich za Granicą. In: Pamiętnik Literacki – Związek Pisarzy Polskich na Obczyźnie,  XXX/2005 (Londýn, Veľká Británia)
 Mrowiński, S.: Wspinaczka. In: Akant-Miesięcznik Literacki, 6/2007 (Bydgoszcz, Poľsko),
 Miązek, B.: O współczesnych poetach polskich tworzących we Wiedniu. In: Pamiętnik Literacki, Związek Pisarzy Polskich na Obczyźnie,  XXXV/2008 (Londýn, Veľká Británia)

Kategória:Poľskí spisovatelia
Kategória:Poľskí básnici
Kategória:Osobnosti z Lodže